Okazionālisms
Okazionālisms ir jaunvārds, kas darināts galvenokārt stilistisku funkciju īstenošanai konkrētā literārā tekstā vai konkrētā runas situācijā, nereti pārkāpjot spēkā esošās vārddarināšanas normas. Okazionālisms parasti ir tikai viena autora lietots un nekļūst par valodas leksiskās sistēmas sastāvdaļu. Reizēm mūsu jautrā mājā // kā pirms lietus saspringst viss: // Gaisu drusku saviļņodams, // aizslīd skumīgs raudacis. — M. Cielēna